cyanic-selkie/wikianc huggingface dataset:
Hold My Hand (երգ, Լեդի Գագա)
Պատմություն
2021 թվականի ապրիլին ShowBiz 411 կայքը հայտնել է, որ Լեդի Գագան մասնակցելու է «Top Gun: Maverick» ֆիլմի սաունդթրեքի ստեղծմանը ։ Լուրը տարածվել է այլ պարբերականների շրջանում, ներառյալ W ամսագիրը ։ 2022 թվականի ապրիլին Գագան սկսել է Թվիթերում հրապարակել խորհրդավոր հաղորդագրություններ, որոնք երկրպագուները մեկնաբանել են որպես հատվածներ այն երգի տեքստից, որի մասին լուրեր էին շրջանառվում ։ Լեդի Գագանի «Hold My Hand» երգի և նրա թողարկման ամսաթվի մասին պաշտոնապես հայտարարել է 2022 թվականի ապրիլի 27-ին ։ Անոնսի ժամանակ Գագան նշել է, որ երկար տարիներ աշխատել է երգի վրա և «նույնիսկ չի գիտակցել, թե որքան բազմաշերտ է այն եղել՝ ընդգրկելով ֆիլմի սիրտը, իմ սեփական ներաշխարհը և այն աշխարհի բնույթը, որում մենք ապրում ենք» ։
Երգի նախնական տարբերակը թողարկվել է ապրիլի 30-ին, այնուհետև մայիսի 3-ին թողարկվել է ամբողջական երգը՝ որպես «Top Gun: Maverick» ֆիլմի սաունդթրեքի առաջին սինգլ ։
Թողարկումից մեկ շաբաթ անց «Hold My Hand» երգը հեռարձակվել է adult contemporary և contemporary hit radio ռադիոկայաններով ԱՄՆ-ում ։ Ավելի ուշ երգը ներառվել է նաև Գագայի « Chromatica» վեցերորդ ստուդիական ալբոմի ճապոնական համերգային հրատարակության մեջ որպես եզրափակիչ երգ ։
Կոմպոզիցիա
«Hold My Hand» երգը գրել է Լեդի Գագան՝ երգի պրոդյուսեր BloodPop-ի համահեղինակությամբ։ Բենջամին Ռայսը ստացել է լրացուցիչ պրոդյուսերական պարտականություններ ։ Երաժշտական և կինոքննադատներն այն անվանել են «հուսադրող հիմն» արենա-ռոք փաուեր բալլադ և սիրո մասին սենտիմենտալ երգ ։ Variety-ից Ջազ Թանգքեյը «Hold My Hand»-ը անվանել է «ճախրող ռոք-մեղեդի ջութակներով և կիթառի հնչողություններով, որոնք հիշեցնում են 80-ականների փաուեր բալլադների մասին» ։ Երգի տեքստում Գագան ինչ-որ մեկին վստահեցնում է, որ ինքը միշտ նրա կողքին կլինի «առանց հարցերի» ։
Billboard-ից Լարս Բրանդլը նշել է, որ երգը սերտ նմանություն ունի Berlin խմբի «Take My Breath Away» և Քենի Լոգինսի «Danger Zone» երգերին, որոնք «Top Gun» օրիգինալ ֆիլմի սաունդթրեքից երկու երգերն են ։ Այլ պարբերականների երաժշտական քննադատները համեմատել են «Hold My Hand»-ը այնպիսի երգերի հետ, ինչպիսիք են Journey խմբի «Open Arms», Heart խմբի «Alone» և Լեդի Գագայի 2011 թվականի «The Edge of Glory» երգերը ։
Երգն ի սկզբանե լույս է տեսել սոլ մաժոր տոնայնությամբ և սկսվում է G/D/C/G/D ակորդի պրոգրեսիայով՝ երեք ներածական ռիթմով, նախքան երգչուհին սկսում է բառերը. «Hold my hand, everything will be okay/I heard from the heavens that clouds have been gray/Pull me close, wrap me in your aching arms» ։
Արձագանքներ
«Hold My Hand» երգը երաժշտական քննադատների կողմից ստացել է խառը և դրական արձագանքներ։ Clash ամսագրից Ռոբին Մյուրեյը երգն անվանել է «վերամբարձության հաղթանակ» ։ Variety-ից Ջազ Թանգկեյը երգը համարել «հիշվող հիթ» «ուժեղ կիթառի սոլոյով» և պնդել է, որ այն «օրիգինալ երգերի մրցավազքում Օսկարի հավակնորդ դառնալու ճանապարհին է»։ Deadline Hollywood-ից Նենսի Տարտալոնեն նույն կարծիքն է հայտնել՝ գրելով. «Սա ևս մեկ երգ է Գագայի և «Top Gun»-ի կանոնով, որը կարող է անցնել ամբողջ ճանապարհը մինչև Օսկար» ։ Vulture ինտերնետային բլոգը, որը կապված է New York Magazine-ի հետ, կարծում է, որ «Hold My Hand»-ը «Բացառություն է Գագայի կատալոգում», քանի որ «դա նրա եզակի փոփ երգերից մեկն է՝ զրոյական կործանարար տարրերով», միաժամանակ նշելով, որ «Զգացվում է, որ սա բոլոր ժամանակների ամենաոգեշնչող բալլադը գրելու անկեղծ փորձ է» ։
Ըստ Evening Standard-ից Ջեմմա Սամվեյսի՝ երգը սենտիմենտալ բալլադ է, «այնքան փայլուն ուռճացված, որ պարզապես անհնար է պատկերացնել, որ որևէ այլ խոշոր փոփ կատարող կարող է կատարել այդ խնդիրը» ։ The Guardian-ից Ստյուարտ Հերիտաժը կարծում է, որ երգը «զգացմունքային է, և ներառում է այն ամենը, ինչ դուք կարող եք ուզել Լեդի Գագայի բալլադից» ։ Այնուամենայնիվ, նույն հրատարակությունից Մայքլ Քրեգը կարծում է, որ «Hold My Hand»-ը «մեղմ ասած, տպավորիչ չէ», «ուռճացված է» ։ Slant Magazine-ից Ալեքսա Քեմփը պնդում էր, որ «երգի համար, որը, ըստ երգչուհու, կատարելագործել է «տարիներ շարունակ», «Hold My Hand»-ը դժվարությամբ է «թռչում» ։ USA Today-ից Մելիսա Ռուջերին այն անվանել է «միջին [միջակ] բալլադ», իսկ NME-ից Նիկ Լևինը այն համարել է «սառը երգ» ։ The Dallas Observer-ից Քարլի Մեյ Գրեյվլին այն անվանել է «մոռացվող» սինգլ ։
Մրցանակներ և անվանակարգեր
{| class="wikitable plainrowheaders" ! Տարի ! Կազմակերպություն ! Մրցանակ ! Արդյունք ! Հղում ! rowspan="4" scope="row"| 2022 ! rowspan="13" scope="row"| 2023
Ծանոթագրություններ
Կատեգորիա:Լեդի Գագայի սինգլներ
Նովիչիխա
Նովիչիխա (Новичиха), գյուղ Ռուսաստանի Ալթայի երկրամասի Նովիչիխինսկի շրջանի կազմում։
Բնակչությունը 2003 թվականին գրանցված տվյալներով կազմում էր 4500 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:1885 թվականին հիմնադրված բնակավայրեր Կատեգորիա:Ռուսաստանի Ալթայի երկրամասի Նովիչիխինսկի շրջանի բնակավայրեր
Կարուշլա
Կարուշլա, գյուղ Արևմտյան Հայաստանում, Խարբերդի վիլայեթի Ակնի գավառակում։ Գտնվում էր Ակն քաղաքից հարավ, Եփրատ գետի աջ ափին, ամֆիթատրոնաձև, կանաչապատ լեռնալանջի վրա։
Աշխարհագրություն
Գյուղի դիմաց փռված էին փարթամ այգեստաններ։ Կարուշալայից արևմուտ Քառասունակի Խորունկ, արևելքում՝ Մարսնկեր ձորերն են։
Պատմություն
Ըստ ոմանց գյուղը նախկինում գտնվել է այժմյան վայրից 2-3 կմ հեռու, Ներսես Շնորհալի եկեղեցու մոտ։ Նրանց մեծ մասը զոհվել է աքսորի ճանապարհին։ Գյուղի բնակիչները սովորույթներով, կենցաղով և բարբառով նման էին Ակնի, Կամարակապի և մոտակայքում գտնվող մյուս հայկական բնակավայրերի բնակիչներին։
Գյուղը հանդիսանում է գավառակի միակ գյուղը, որը զերծ է մնացել կոտորածներից ու ավերվածություններից՝ ի շնորհիվ Հյուսեյն բեյ քուրդ պաշտոնյայի։ 1918-1920 թվականներին հայ բնագիչները գաղթել են օտար երկրներ։
Բնակչություն
XX դարի սկզբին ուներ 204 (50 ընտանիք) հայ և 134 թուրք բնակիչ։
Տնտեսություն
Զբաղվում էին երկրագործությամբ և անասնապահությամբ։
Պատմամշակութային կառույցներ
Կարուշլայից 2-3 կմ հարավ, Եփրատի ափին, ժայռի վրա գտնվում էր Ս. Կոզմոս և Ս. Դամիանոս հունական վանքը՝ քառակուսի հատակագծով, կառուցված սրբատաշ քարերով։ Վանքի առջև՝ գերեզմանատան տապանաքարերի վրա կային 1172, 1176 և 1194 տարեթվեր։
Հայտնի էին Ս. Ներսես Շնորհալի և Ս. Մոքոս թագավոր կամ Մոգուց պետ ուխտատեղիները, որոնք ավերված եկեղեցիներ են։
Կրթություն
Գյուղն ուներ Արամյան վարժարան, որն 1847 թվականին ուներ 20 աշակերտ։ Երեխաների մի մասն էլ հաճախում էին մոտակա Կամարակապ գյուղի վարժարանը ։
Ծանոթագրություններ
Կատեգորիա:Արևմտյան Հայաստանի գյուղեր
Սիչյովո (այլ կիրառումներ)
Սիչյովո, կարող է վերաբերել՝
(7535) 1995 WU2
(7535) , աստերոիդ աստերոիդների հիմնական գոտում։ Հայտնաբերվել է 1995 թվականի նոյեմբերի 16-ին Սեյձի Ուեդայի և Հիրոսի Կանեդայի կողմից Կուշիրոյում ։
Միջին հեռավորությունը Արեգակից կազմում է 3,036668 ա. մ., առավելագույնը մոտենում է 2,8574 ա. մ. հեռավորության վրա և հեռանում 3,2159 ա. մ. ։ Արեգակի շուրջ մեկ ամբողջական պտույտ է կատարում 1932,83 երկրային օրվա ընթացքում, իր ուղեծրով շարժվելով միջինում 0,186255 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,66° անկյուն։
Արտաքին հղումներ
Կատեգորիա:1995 թվականին հայտնաբերված աստղագիտական մարմիններ Կատեգորիա:Սեյձի Ուեդայի կողմից հայտնաբերված աստերոիդներ Կատեգորիա:Հիրոսի Կանեդայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Գութնիղշլաղ
Գութնիղշլաղ, լեռ Հայաստանի Շիրակի մարզում, Արագածի լեռնազանգվածում։ Հովտաշեն գյուղի մոտ։ Բարձրությունը մոտ 1670 մ ։
Ծանոթագրություններ
Կատեգորիա:Շիրակի մարզի լեռներ
Սիսոևկա (այլ կիրառումներ)
Սիսոևկա, կարող է վերաբերել՝
Կատանիան և Էտնա լեռը
Կատանիան և Էտնա լեռը (Catania and Mount Etna), բրիտանացի նկարիչ Էդվարդ Լիրի 19-րդ դարի կեսերին ստեղծված նկար։ Կտավ-յուղաներկով արված աշխատանքում պատկերված է Էտնա լեռը և Կատանիայի մերձակայքում գտնվող սիցիլիական վայրերը։ Նկարը գտնվում է Նյու Յորքի Մետրոպոլիտեն թանգարանի հավաքածուում։
Նախապատմություն
Բրիտանական միջին խավի անդամ Էդվարդ Լիրը (1812-1888) շատ էր ճամփորդում մայրցամաքային Եվրոպայում ։ 1842 թվականին Լիրը սկսել է իտալական ճամփորդությունների շարքը (այն ժամանակ՝ պետությունների բաժանված շարք), որի ընթացքում այցելել է մի շարք շրջաններ և քաղաքներ։ Լիրի այցելությունը իտալական թերակղզի տևել է մի քանի տարի, իսկ 1847 թվականի ամռանը (ձմեռը Հռոմում անցկացնելուց հետո) նա այցելել է Սիցիլիա կղզի ։ Լիրը տպավորված էր Սիցիլիայի պատմությամբ, տեսարաններով, և նկարիչը սկսեց ստեղծել կղզին պատկերող տասնյակ գործեր ։
1847 թվականի հունիսին Լիրն իր ընկեր Ջոն Պրոբիի հետ այցելել է սիցիլիական Կատանիա քաղաքի մերձակայքում գտնվող հրաբուխ՝ Էտնա լեռ։ Հունիսի 16-ին Լիրը գծանկարել է Էտնան և Կատանիան, որն այժմ հայտնի է որպես «Կատանիա և Էտնա լեռ»։ Հաջորդ երեկո Լիրն ու Պրոբին ճանապարհորդել են դեպի լեռը և բարձրացել հրաբխային կոնը ։
Գծանկար
Լիրի գծանկարը պատկերում է Արևելյան Սիցիլիայի բնապատկերը։ Միջնամասում երևում է Կատանիա քաղաքը, իսկ հետնամասում կարելի է տեսնել ձյունով ծածկված Էտնա լեռը ։
Ծանոթագրություններ
Կատեգորիա:1847 նկարներ Կատեգորիա:Մետրոպոլիտեն թանգարանի նկարներ
Լոնդոնում Հայաստանի դեսպանություն
Լոնդոնում Հայաստանի դեսպանությունը Միացյալ Թագավորությունում Հայաստանի դիվանագիտական ներկայացուցչությունն է ։ Երկու երկրների միջև դիվանագիտական հարաբերությունները հաստատվել են 1992 թվականին ։ Միացյալ Թագավորությունում Հայաստանի ներկայիս դեսպանը Վարուժան Ներսեսյանն է։
Շամլուղի լճակ
Շամլուղի լճակ, ջրագրական բնության հուշարձան Հայաստանի Հանրապետությունում։ Գտնվում է Լոռու մարզի Շամլուղ գյուղական համայնքում։ Գրանցված է Հայաստանի Հանրապետության Բնապահպանության նախարարության բնության պետական հուշարձանների ցանկում։ Բնության պետական հուշարձանների ցանկում ներառվել է 2008 թվականի օգոստոսի 14-ին ընդունված «Հայաստանի Հանրապետության բնության հուշարձանների ցանկը հաստատելու մասին» ՀՀ Կառավարության որոշման համաձայն ։
Լոնդոնում Հայաստանի դեսպանություն
Ծանոթագրություններ
Կատեգորիա:Հայ-բրիտանական հարաբերություններ Կատեգորիա:Հայաստանի դիվանագիտական ներկայացուցչություններ
Շամլուղի լճակ
Տես նաև
Կատեգորիա:Բնության հուշարձաններ Լոռու մարզում
Գյուլեք Թեփե
Գյուլեք Թեփե, լեռնագագաթ Լեռնային Կիլիկիայում, Կիլիկյան Տավրոս լեռնահամակարգում, Գուգլակա կապանից հյուսիս։ Բարձրությունը 1525 մ ։
Աստերոիդների ցանկ (59601-59700)
Աստերոիդների ցանկ (59501-59600) * Աստերոիդների ցանկ * Աստերոիդների ցանկ (59701-59800)
Լուկաշ Կրպալեկ
Լուկաշ Կրպալեկ(Lukáš Krpálek, ), չեխ ձյուդոիստ, օլիմպիական երկակի չեմպիոն (2016, 2020), աշխարհի երկակի չեմպիոն, Եվրոպայի եռակի չեմպիոն, 2015 թվականին Բաքվում կայացած Եվրոպական խաղերի արծաթե մեդալակիր, Կազանում 2013 թվականին կայացած ամառային Ունիվերսիադայի երկակի չեմպիոն։ Չեխական ձյուդոյի պատմության մեջ առաջին օլիմպիական չեմպիոնը և ձյուդոյի օլիմպիական մրցանակի երկրորդ դափնեկիրը Չեխիայի պատմության մեջ (մինչ այդ Վլադիմիր Կոտսմանը կարողացել էր Չեխոսլովակիայի առաջին բրոնզե մեդալը վերցնել 1980 թվականի Մոսկվայի Օլիմպիական խաղերում)։ Ընհանուր առմամբ կարիերայի ընթացքում 21 անգամ հաղթել է խոշոր մրցաշարերում․ նրա հավաքածուում կա 2 օլիմպիական ոսկե մեդալ, աշխարհի առաջնությունների 2 ոսկի, Եվրոպայի առաջնությունների 3 ոսկի, Ունիվերսիադայի 2 ոսկի, ինչպես նաև երկու անգամ հաղթել է «Մեծ սաղավարտ» սերիայի մրցաշարերում, 3 անգամ՝ «Գրան պրի» մրցաշարերում և 7 անգամ՝ Աշխարհի գավաթում ։
Կենսագրություն
2019 թվականի նախաօլիմպիական աշխարհի առաջնությունում, որն անցկացվել է Տոկիոյում, նվաճել է ոսկե մեդալ՝ չեմպիոնական տիտղոսի համար պայքարում հաղթելով ճապոնացի մրցակցին՝ Հիսայոշի Հարասավային ։
2021 թվականի ապրիլին Լիսաբոնում կայացած Եվրոպայի առաջնությունում Կրպալեկը նվաճել է բրոնզե մեդալ 100 կգ-ից ավելի քաշային կարգում ։
2021 թվականի հուլիսի 30-ին Տոկիոյի Օլիմպիական խաղերում նվաճել է ոսկե մեդալ՝ դառնալով չեմպիոն 100 կգ-ից ավելի քաշային կարգում ։ Եզրափակիչում Կրպալեկը հաղթել է վրացի ձյուդոիստ Գուրամ Տուշիշվիլիին։
Լուկաշ Կրպալեկը երկու անգամ ճանաչվել է Չեխիայի տարվա լավագույն մարզիկ (2016 և 2019 թվականներին) ։
Բացի միջազգային հաջողություններից, Կրպալեկը Չեխիայի 6-ակի չեմպիոն է՝ 2008, 2009, 2010 թվականներին՝ մինչև 100 կգ քաշային կարգում և 2011, 2012, 2013 թվականներին՝ 100 կգ-ից բարձր կարգում։ Ընդհանուր առմամբ, 7 անգամ մասնակցել է Չեխիայի ազգային առաջնությանը՝ 6 հաղթանակ (2008-2013) և արծաթե մեդալ՝ 2007 թվականին։
Ընտանիք
Ավագ եղբայրը՝ Միխալը, նույնպես ձյուդոիստ է ։
2015 թվականին Կրպալեկն ամուսնացել է Եվա Կադերկովայի հետ ։ 2016 թվականին ծնվել է նրանց որդին՝ Անտոնինը, իսկ 2018 թվականին դուստրը՝ Մարինան ։
Լուկաշ Կրպպալեկը մոտոցիկլետների կոլեկցիոներ է և ձկնորս ։
Արտաքին հղումներ
Կատեգորիա:2020 թվականի Ամառային օլիմպիական խաղերի չեմպիոններ Կատեգորիա:2016 թվականի Ամառային օլիմպիական խաղերի չեմպիոններ Կատեգորիա:Չեխ ձյուդոիստներ Կատեգորիա:Չեխ օլիմպիական չեմպիոններ
Կրասնովկա (գյուղ, Վրադիևկայի շրջան)
Կրասնովկա (Краснівка), գյուղ Ուկրաինայի Նիկոլաևի մարզի Վրադիևկայի շրջանում։ Հիմնադրվել է 1924 թվականին։
2001 թվականի տվյալներով Կրասնովկա գյուղում բնակվում էր 60 մարդ։ Բնակավայրը զբաղեցնում է 0,984 կմ²։
Սիրոկորենե (այլ կիրառումներ)
Սիրոկորենե, կարող է վերաբերել՝
Բալի այգին (պիես)
Բալի այգին (Вишнёвый сад), չորս գլուխներից բաղկացած քնարական պիես, որը գրել է Անտոն Չեխովը։ Ստեղծագործության ժանրը հեղինակը ներկայացրել է որպես կատակերգություն։
Պատմություն
1903 թվականին գրված պիեսն առաջին անգամ բեմադրվել է 1904 թվականին Մոսկվայի գեղարվեստական թատրոնում։ Այն համարվում է Չեխովի և ռուս գրականության ամենահայտնի ստեղծագործություններց մեկը։ «Բալի այգին» Չեխովի վերջին ստեղծագործությունն է, որը ավարտել է ռուսական հեղափոխության սկզբին` իր վաղաժամ մահից մեկ տարի առաջ։ Պիեսի գաղափարը Չեխովի մոտ ծնվել է 1901 թվականի սկզբին։ Պիեսը ավարտվել է 1903 թվականի սեպտեմբերի 26-ին։ Կ. Ս. Ստանիսլավսկին իր հիշողություններում գրում է. «Լսեք, ես գտել եմ հրաշալի անվանում պիեսի համար`հրաշալի,- ավելացրեց նա ինձ ակնդետ նայելով։ Ինչպիսի՞,- անհանգստացա ես։ Բալենու այգին- և նա ուրախ ծիծաղեց։ Ես չհասկացա իր ուրախության պատճառը և ոչ մի յուրահատուկ բան չգտա անվան մեջ։ Միայն, որպեսզի չհիասթափեցնեմ Անտոն Պավլովիչին, պետք եղավ այնպես ցույց տալ, որ իր բացահայտումը ինձ վրա տպավորություն թողեց։ Բացատրելու փոխարեն Անտոն Պավլովիչը սկսեց կրկնել տարբեր ձայներով և հնչերանգներով։ «Բալի այգի», լսեք սա հրաշալի անվանում է։ Բալենու այգի, բալենու… Այդ հանդիպումից անցավ մի քանի օր կամ շաբաթ։ Մի անգամ ներկայացման ժամանակ նա մտավ ինձ մոտ հանդերձարան` տոնական ծիծաղով նստելով իմ սեղանին։ Չեխովը սիրում էր նայել, թե մենք ինչպես ենք պատրաստվում ներկայացմանը։ Նա այնքան ուշադիր էր հետևում մեր դիմահարդարմանը, որ նրա դեմքից կարելի էր կռահել` բարեհաջող, թե անհաջող էինք քսել մեր դեմքին ներկը։ Լսե′ք, «Բալի այգի» (տալիս է ռուսերենի շեշտադրմանը հատուկ բացատրություն),- ավելացրեց նա և ծիծաղեց։ Սկզբի րոպեին ես նույնիսկ չհասկացա` ինչի մասին է խոսքը, բայց Անտոն Պավլովիչը շարունակում էր արտաբերել պիեսի անվանումը շեշտը դնելով ё քնքուշ հնչյունի վրա, իսկապես փորձելով ցույց տալ նախկին գեղեցիկ, բայց հիմա անպետք կյանքը, որը նա արցունքներով ավերում էր պիեսում։ Բայց այս անգամ ես հասկացա նրբությունը։ «Բալի այգին» կոմերցիոն այգի է, որը բերում է եկամուտ։ Այդպիսի այգի հիմա էլ էր պետք։ Բայց «Բալի այգին» եկամուտ չի բերում, այն իր և իր ծաղկած ճերմակության մեջ է պահում երբեմնի ազնվական կյանքի պոեզիան։ Այդպիսի այգին աճում և ծաղկում է էսթետների երես առած աչքերի համար։ Ափսոս է այն ոչնչացնելը, սակայն պե′տք է, քանի որ երկրի տնտեսական զարգացումն է պահանջում դա։
Սյուժե
Գործողություններն սկսվում են գարնանը, Լյուբով Անդրեևնա Ռանևսկայայի մասնակցությամբ, ով Ֆրանսիայում մի քանի տարի ապրելուց հետո վերադառնում էր Ռուսաստան իր աղջկա` 17 տարեկան Անյայի մոտ։ Կայարանում նրան արդեն սպասում էր իր եղբայր Գաևը` իր որդեգրած աղջկա` Վարյայի հետ։ Ռանևսկսկայայի մոտ տեսականորեն փող արդեն չէր մնացել,իսկ կալվածքը, հրաշալի բալենու այգով, շուտով պետք է տրվեր պարտքի դիմաց։ Ծանոթ առևտրական Լոպախինը կալվածատիրուհուն ներկայացնում է խնդիրը լուծելու իր տարբերակը։ Նա առաջարկում է բաժանել հողը փոքր հողատարածքների և այն վարձույթով տալ զբոսաշրջիներին։ Լյուբով Անդրեևնանան շատ զարմացած էր նման առաջարկից։ Նա չէր կարողանում պատկերացնել, թե ինչպե՞ս կարելի է կտրել բալենու այգին և տալ զբոսաշրջիկներին այն կալվածքը, որտեղ նա մեծացել էր, որտեղ անցել էին նրա երիտասարդ կյանքի տարիները և վերջապես որտեղ մահացել էր իր որդի Գրիշան։ Գաևը և Վարյան նույնպես ելք էին փնտրում այդ դժվար իրավիճակից դուրս գալու համար։ Գաևը բոլորին հույս էր տալիս` ասելով և երդվելով, որ ինքը ամեն ինչ կանի, որպեսզի այդ տարածքը չվաճառվի։ Նրա պլանների մեջ մտնում էր մի հարուստ յառոսլավյան տիկինից պարտքով փող վերցնել, ով այդքան էլ չէր սիրում Ռանևսկայային։
Երկրորդ արարում ամբողջ գործողությունները տեղափոխվում են փողոց։ Լապոխինը շարունակում է պնդել, որ իր պլանը միակ ճշմարիտն է, բայց նրան նույնիսկ չէին լսում։ Հենց այդ ժամանակ պիեսում հայտնվում է փիլիսոփայական թեմա, որը ամբողջությամբ բացահայտում է ուսուցիչ Տրոֆիմովի կերպարը։ Հայտնվելով Ռանևսկայայի և Գաևի խոսակցության ժամանակ, Տրոֆիմովը խոսում է Ռուսաստանի ապագայի, երջանկության, նոր մարդու մասին։ Երազող Տրոֆիմովը կռվի մեջ է մտնում նյութապաշտ Լապոխինի հետ, ով ընդունակ չէր գնահատելու նրա մտքերը։ Մի օր մենակ մնալով Անյայի հետ, ով բոլորից լավ էր նրան հասկանում, Տրոֆիմովը ասում է նրան, որ պետք է «սիրուց վեր լինել»։
Երրորդ արարում Գաևը և Լոպախինը գնում են քաղաք, որտեղ պետք է կայանար հաշտությունը։ Այդ ժամանակ հաղատարածքում պարահանդես է կազմակերպվում։ Աշխատակցուհի Շառլոտա Իվանովնանա զբաղեցնում էր մարդկանց իր հնարքներով։ Հերոսներից յուրաքանչյուրը զբաղված էր իր խնդիրներով։ Լյուբով Անդրեևնային անհանգստացնում էր այն միտքը, թե ինչու եղբայրը այսքան երկար ժամանակ չի վերադառնում։ Ամեն դեպքում, երբ Գաևը հայտնվում է, նա ասում է քրոջը, որ իր հույսերը ամբողջությամբ զուր են, որ հողատարածքը վաճառվել է և դրա գնորդը Լոպախինն է։ Լոպախինը երջանիկ էր, նա իրեն համարում էր հաղթած և այդ պատճառով խնդրում էր, որպեսզի նվագեն ինչ որ ուրախ երաժշտություն։ Նա ոչ մի գործ չուներ տխրության և հուսահատված Ռանևսկայայի և Գաևի հետ։ Վերջին արարը նվիրված է Ռանևսկայայի, նրա եղբոր, աղջկա և աղախնի` հողատարածքից հեռանալուն։ Նրանք բաժանվում են այն տարածքից, որը մեծ նշանակություն ուներ նրանց համար և սկսում են նոր կյանք։ Լոպախինի ծրագիրը կատարվեց, հիմա նա` ինչպես ինքն էր ուզում, այգին կկտրեր և վարձույթով տարածքը կտար զբոսաշրջիկներին։ Բոլորը հեռանում են, և միայն բոլորի կողմից մոռացված ծեր սպասավոր Ֆիրսը արտասանում է վերջին մենախոսությունը,որից հետո լսվում է կացնի հարվածի ձայնը։
Ծանոթագրություններ
Կատեգորիա:Անտոն Չեխովի պիեսներ Կատեգորիա:1904 գրքեր Կատեգորիա:Անտոն Չեխով
Հրանտ Կարախանյան
Հրանտ Գրիգորի Կարախանյան, հայ գեղանկարիչ-գրաֆիկ։
Կենսագրություն
Սովորել է Երևանի Ռոմանոս Մելիքյանի անվան երաժշտական ուսումնարանում, 1970-1975 թվականներին՝ Երևանի գեղարվեստա-թատերական ինստիտուտի գեղարվեստի բաժնում։ 1985 թվականին աշխատել է Երևանի Ալեքսանդր Սպենդիարյանի անվան օպերայի և բալետի ազգային ակադեմիական թատրոնում, 1989 թվականին՝ Հայաստանի պատմության պետական թանգարանում։ 1986 թվականից եղել է Հայաստանի նկարիչների միության, 1995 թվականից՝ Նկարիչների միջազգային ֆեդերացիայի (ՅՈՒՆԵՍԿՕ) անդամ։
Գործերը գտնվում են Մոսկվայի, Իջևանի, Վանաձորի արվեստի պատկերասրահներում ։
Մահացել է Երևանում, ծանր հիվանդությունից։
Ստեղծագործություններ
Ստեղծագործել է գեղանկարչության և գրաֆիկայի բնագավառներում։
Արտաքին հղումներ
Կատեգորիա:Հայ նկարիչներ Կատեգորիա:Հայաստանի նկարիչների միության անդամներ Կատեգորիա:Երևանի պետական գեղարվեստաթատերական ինստիտուտի շրջանավարտներ Կատեգորիա:Հայ գեղանկարիչներ Կատեգորիա:Հայ գրաֆիկներ
Նովկա (գյուղ, Վելիժսկի շրջան)
Նովկա (Новка), գյուղ Ռուսաստանի Սմոլենսկի մարզի Վելիժսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Վելիժսկի շրջանի բնակավայրեր
Ռադիոթերապիա
Ռադիոթերապիա, ճառագայթաբուժություն, բուժիչ նպատակներով իոնացնող ճառագայթների օգտագործումը։ Ռադիոակտիվության երևույթը և դրա կենսաբանական ազդեցությունն օրգանիզմի վրա ուսումնասիրել է Պիեռ Կյուրին (այս տեղից էլ հին անվանումը՝ կյուրիթերապիա)։ 1897 թվականին ֆրանսիացի բժիշկներ է․ Բենյեն և Ա․ Դանլոն ռադիումն օգտագործել են բուժիչ նպատակներով։
Հետագայում պարզվել է ռադիումի ճառագայթների հանդեպ երիտասարդ, արագ աճող և բազմացող բջիջների առավել զգայունությունը, որը հնարավորություն է տվել ռադիոակտիվ ճառագայթումն օգտագործել չարորակ ուռուցքների բջիջները քայքայելու նպատակով։ Ճառագայթ աբուժութ յան տեսակներն են․ ալֆա-թերապիա, բետա-թերապիա, գամմա-թերապիա, նեյտրոնաթերապիա, պի-մեզոնաթերապիա, պրոտոնաթերապիա, ռենտգենաթերապիա ևն։ Ռադիոթերապիան պայմանավորված է հետևյալ գործոններով՝ 1․ իոնացնող ճառագայթների կենսաբանական ազդեցությամբ, այսինքն՝ առաջացնում են օրգանների, հյուսվածքների և ամբողջ օրգանիզմի ֆունկցիոնալ ու անատոմիական փոփոխություններ, ընկճում հյուսվածքների և բջիջների (հատկապես չարորակ ուռուցքների) աճն ու բազմացումը և հանգեցնում ճառագայթահարված օրգանի հյուսվածքային տարրերի մահացման։ Ճառագայթված հյուսվածքների վնասման աստիճանը ուղիղ համեմատական է կլանված դոզային։ 2․ ճառագայթահարման հանդեպ ախտահարված հյուսվածքների (ուռուցքային, տարաճական, բորբոքային ևն) առավելագայունությամբ։ 3․ Օրգանիզմի, նրա կառուցվածքների և օրգանների պատասխան ռեակցիայով, թույլ աստիճանի վնասումը դարձելի պրոցես է, և ախտահարված հյուսվածքի պատասխան ռեակցիան արտահայտվում է ոչ միայն թուլացած կամ մասամբ կորցրած ֆունկցիայի փոխհատուցմամբ, այլև դրա ուժեղացմամբ։ Անատոմիական խոր փոփոխությունների դեպքում պրոցեսն անվերադարձ է, և մահացած տարրերը փոխարինվում են ոչ ֆունկցիոնալ շարակցական հյուսվածքով։ Այդ պատճառով մի դեպքում ռադիոթերապիայի նպատակը այս կամ այն օրգանի ֆունկցիայի խթանումը կամ ընկճումն է, մի այլ դեպքում, օրինակ, չարորակ ուռուցքների (քաղցկեղ, սարկոմա ևն) կենսունակության լրիվ ընկճումը կամ ոչնչացումը։
Ռադիոթերապիայի արդյունավետության կարևոր պայման է ճառագայթման էներգիայի և կլանվող դոզայի ճիշտ ընտրությունը։ Որպես իոնացնող ճառագայթների աղբյուր օգտագործում են հետևյալ ռադիոկատիվ իզոտոպները, կոբալտ (60Со), ռադիում-մեզոթորիում (Ra228 — MsTh), ռադոն (222Rn), ցեզիում (137Cs), ֆոսֆոր (32P), ոսկի (198Au), յոդ (37I), իրիդիում (192Ir) ևն, ինչպես նաև ռենտգենյան ու գամմա-սարքավորումները, լիցքավորված մասնիկների արագացուցիչները, բե տատրոնները ևն։ Ըստ ճառագայթման աղբյուրի տեղադրության, ճառագայթահարումը լինում է ներքին և արտաքին։ Ներքինն իրագործվում է ռադիոակտիվ նյութը օրգանիզմ (բերանի խոռոչով կամ ներերակային) ներմուծելով։ Արտաքին ճառագայթահարումը կարող է լինել ընդհանուր և տեղային։ Ընդհանուրը կիրառվում է հազվադեպ։ Հիմնական մեթոդը տեղայինն է (որևէ օրգանի կամ սահմանա փակ հատվածի ճառագայթահարում), որի դեպքում օրգանիզմի մնացած հատվածները պաշտպանվում են ճառագայթման ներգործությունից։ Ի»որը տեղադրված ախտահարման օջախների բուժման նպատակով կիրառվում է դիստանցիոն ճառագայթում (տելեթերապիա), որի դեպքում ճառագայթման աղբյուրը (գամմա- և ռենտ-գենսարքավորումներ, արագացուցիչներ) գտնվում է մաշկից 30—120 սմ հեռավորության վրա։ Մերձկիզակետային կամ կարճկիզակետային ճառագայթահարումը, որի դեպքում ճառագայթման աղբյուրը (ռենտգենաբուժական ապարատներ և 60Co կամ 192Ir լիցքավորումով հարմարանքներ) գտնվում է մաշկից 3—7 սմ հեռավորության վրա, կիրառվում է հիմնականում մաշկի չարորակ ուռուցքների դեպքում։
Մաշկային հիվանդությունների բուժման համար կիրառում են կոնտակտային (հպումային) կամ ապլիկացիոն (վրադրման) ճառագայթաբուժում, որի դեպքում a- և (3- մասնիկներ արձակող ռադիոակտիվ նյութերը տեղադրվում են մաշկի կամ լոր ձաթաղանթի վրա։ Ներխոռոչային ճառագայթումը կատարվում է տարբեր եղանակներով։ Մերձկիզակետային ռենտգենյան հատուկ ապարատը տեղադրվում է անմիջապես մարմնի խոռոչում (բերանի խոռոչ, հեշտոց, ուղիղ աղիք)։ Խոռոչավոր օրգան ները (միզապարկ) կամ մարմնի խոռոչ ները (թոքամզային, որովայնային) կարելի է ներարկել ռադիոակտիվ իզոտոպի լուծույթ կամ կախույթ։ Ներհյուսվածքային ճառագայթահարումը կատարվում է 60Co կամ 192Ir պարունակող ասեղների կամ խողովակների օգնությամբ։ Ռադիոթերապիայի լայնորեն զուգակցվում է վիրաբուժական, դեղորայքային, հորմոնային, դիետային ու բուժման այլ մեթոդների հետ և առավել արդյունավետ է։ ՀՍՍՀ-ում ռադիոթերապիաի բոլոր մեթոդները կիրառվում են ռենտգենաբանության U ուռուցքաբանության ԳՀԻ-ում։
UP10TION
UP10TION կամ U10T (업텐션), հարավկորեական բոյ բենդ, որի կազմում են Ջինհուն, Կունը, Կոգյոլը, Վեյը, Բիտտոն, Ուշինը, Սանյոլը, Կյուչժինը, Հվանհին և Սյաոն։ Խմբի տղաներն իրենց մասին ազդարարել են Naver TVCast շոուի ժամանակ, 2015 թվականի հուլիսի 19-ին T.O.P Media-ն հայտարարեց նոր շոու-ծաղրանմանակման մասին, որի անունը «King of Masked Rookie» էր, և որի յուրաքանչյուր թողարկման մեջ պիտի բացահայտվեին «UP10TION» խմբի մասնակիցների անունները ։ Այդ շուի միջոցով T.O.P Media-ն առաջին անգամ աշխարհին ներկայացրեց UP10TION խումբը։ Որոշ ժամանակ անց հայտնվեց տղաների նոր շոուն՝ «Rising! Up10tion», որով երկրպագուներին ծանոթացնելու էին խմբին։ Գոյություն ունի այդ շոուի կորեական և չինական տարբերակներըը։ 3-րդ և վերջին «U10TV» շոուի ժամանակ մարդիկ կարող էին ավելի մոտիկից ծանոթանալ տղաների բնավորություններին, տեսնել նրանց՝ դեբյուտին պատրաստվելու առանցքային պահերը և կյանքը դրանից հետո։
Դեբյուտ
2015 թվականի սեպտեմբերի 2-ին տղաները դեբյուտի ժամանակ հայտնի դարձան ողջ Կորեայով։ 2015 թվականի սեպտեմբերի 9-ին թողարկվեց նրանց մինի ալբոմը՝ «Top Secret» (일급 비밀 級 秘密) : Սեպտեմբերի 8-ին հայտարարվեց Չինաստանում տղաների պաշտոնական դեբյուտի ամսաթիվը՝ 2015 թվականի սեպտեմբերի 22 ։ Երկրպագուները սեպտեմբերի 9-ին առաջին անգամ լսեցին, թե տղաները ինչ ոճով պետք է հանդես գան խմբում, երբ ներկայացվեց ալբոմի սնիպետը (փոքրիկ հատված ամեն երգից)։ Դեբյուտի օրը պաշտոնապես բացվեց Up10tion երկրպագուների սրճարանը։ Նրանց դեբյուտը ցուցադրվում է «AX Hall» կայքում, որից հետո տղաներն առաջին անգամ ընկնում են Naver փնտրողական կայքի ցանկ և գտնվում են 2-րդ տեղում։ Սեպտեմբերի 10-ին կայացավ նրանց դեբյուտային ելույթը «M! Countdown» երաժշտական շոուի ժամանակ ։
Աղբյուրներ
Կատեգորիա:Երաժշտական խմբեր այբբենական կարգով Կատեգորիա:Հարավկորեական երաժշտական խմբեր Կատեգորիա:Քեյ փոփ երաժշտական խմբեր
Բուդա (գյուղ, Նովոսելիցայի շրջան)
Բուդա (Буда), գյուղ Ուկրաինայի Չեռնովցիի մարզի Նովոսելիցայի շրջանում։
2001 թվականի տվյալներով Բուդա գյուղում բնակվում էր 1 452 մարդ։
Արտաքին հղումներ
Կատեգորիա:Ուկրաինայի Չեռնովցիի մարզի Նովոսելիցայի շրջանի բնակավայրեր Կատեգորիա:Ուկրաինայի գյուղեր
Տիրոջ Պայծառակերպության եկեղեցի (Կայաանի)
Տիրոջ Պայծառակերպության եկեղեցի (Kajaanin Kristuksen kirkastumisen kirkko), Ֆինլանդիայի ուղղափառ եկեղեցու Օուլուի թեմի տաճար, որը գտնվում է Կայաանի քաղաքում։
Պատմություն
Տիրոջ Պայծառակերպությանը նվիրված ուղղափառ տաճարը Կայաանիում կառուցվել է 1959 թվականին ճարտարապետ Իլմարի Ահոնենի նախագծով ։ Եկեղեցու ներքին հարդարումը կատարվել է բյուզանդական տաճարների ավանդույթով, որմնանկարները ծածկում են պատերը հատակից մինչև գմբեթ։ Եկեղեցին որմնանկարներով զարդարելու վրա ավելի քան 17 տարի՝ 1987-2005 թվականներին, աշխատել են Ֆինլանդիայում ամենահայտնի սրբանկարիչ Պետրոս Սասակին և կիպրոսցի Ալկիվիադիս Կեպոլիսը (Alkiviadis Kepolas): Այս եկեղեցին երբեմն կոչվում է «Բյուզանդական մարգարիտ» և համարվում է Ֆինլանդիայի ամենագեղեցիկ եկեղեցիներից մեկը ։
Տաճարի ծուխը միակն է Կայնուու նահանգում և կազմում է Օուլուի թեմի Կայաանիի առանձին ծուխ։ Ծխի փոխանորդ եպիսկոպոսը և միաժամանակ վանքի վանահայրը Յուրկի Պենտտոնենն է։
2009 թվականի դրությամբ Կայաանիի ուղղափառ համայնքն ուներ մոտ 1850 անդամ ։ 2017 թվականի դրությամբ՝ ուղղափառ համայնքի թվաքանակը նվազել է մինչև 1576 մարդ։ Սա պայմանավորված է Ֆինլանդիայի ռուսալեզու բնակչության աստիճանական վերաբնակեցմամբ դեպի երկրի հարավ ։
Սիրտլանովո (այլ կիրառումներ)
Սիրտլանովո, կարող է վերաբերել՝
Տիրոջ Պայծառակերպության եկեղեցի (Կայաանի)
Ծանոթագրություններ
Կատեգորիա:1959 հիմնադրումներ Կատեգորիա:Ֆինլանդիայի եկեղեցիներ Կատեգորիա:Կրոնական կառույցներ այբբենական կարգով
Ձորակ (Ակնի գավառ)
Ձորակ, գյուղ Արևմտյան Հայաստանում, Խարբերդի վիլայեթի Ակնի գավառակում ։ Գտնվում էր Ակն քաղաքից 4 կմ հյուսիս-արևելք։
Աշխարհագրություն
Տարածքը լեռնային էր։ Ունի գեղատեսիլ բնություն, առողջարար օդ, հորդաբուխ աղբյուրներ։ Գյուղի մոտ գտնվում է Սարին Ս. Սարգիս կոչված բարձր լեռը։
Պատմություն
Մինչ 1915 թվականը գյուղի բնակիչների մի մասը տեղափոխվել է Կ. Պոլիս։ Մնացած մասը բռնությամբ տեղահանվել են 1915 թվականի Մեծ եղեռնի ժամանակ։
Բնակչություն
Բնակիչները հարկադրաբար կաթոլիկություն ընդունված հայեր էին։ XX դարի սկզբին ուներ 30 տուն հայ բնակիչ։
Տնտեսություն
Բնակչության հիմնական զբաղմունքը անասնապահությունն ու երկրագործությունն էր։
Պատմամշակութային կառույցներ
Ձորակն ուներ Ս. Նիկողայոս եկեղեցի-ուխտավայրը և Ս. Գևորգ մատուռը ։
Վելիզար Դիմիտրով
Վելիզար Կոստադինով Դիմիտրով (Велизар Костадинов Димитров, ), բուլղարացի նախկին ֆուտբոլիստ, կիսապաշտպան։ 2002-2010 թվականներին նա խաղացել է Բուլղարիայի ազգային հավաքականում և անցկացրել 31 հանդիպում՝ դառնալով 3 գոլի հեղինակ։
Ակումբային կարիերա
Վելիզար Դիմիտրովն իր կարիերան սկսել է հայրենի Պեռնիկ քաղաքի «Մինոր» ակումբում։ 1999 թվականին մի քանի ամիս վարձավճարով «Լիտեքսում» անցկացնելուց հետո տեղափոխվել է Սոֆիայի «Լոկոմոտիվ» ։
2001 թվականին Դիմիտրովը տեղափոխվել է «Մարեկ» ։
2002 թվականից խաղացել է Սոֆիայի ԲԿՄԱ-ում ։ Այդ թիմի կազմում նա ճանաչվել է 2003 թվականի Բուլղարիայի առաջնության լավագույն ֆուտբոլիստ։ ԲԿՄԱ-ի կազմում 2003 և 2008 թվականներին դարձել է Բուլղարիայի չեմպիոն։ Ընդհանուր առմամբ, ԲԿՄԱ-ում անցկացրել է 103 հանդիպում և դարձել 30 գոլի հեղինակ ։
2008 թվականի ամռանը Վելիզար Դիմիտրովը տեղափոխվել է Դոնեցկի «Մետալուրգ» ։ Այդ թիմում իր նորամուտը նշել է 2008 թվականի հուլիսի 19-ին «Կարպատների» հետ խաղում (1-0) ։ «Մետալուրգի» կազմում առաջին գոլը խփել է 2008 թվականի օգոստոսի 9-ին «Խարկով» ակումբի հետ խաղում (3-0) ։
Կարիերա ազգային հավաքականում
Վելիզար Դեմիտրովը նորամուտը Բուլղարիայի ազգային հավաքականում նշել է 2002 թվականի նոյեմբերի 20-ին։ Եվրոպայի առաջնության 2004 թվականի եզրափակիչ հատվածում նա երկու հանդիպում է անցկացրել ։
Արտաքին հղումներ
Կատեգորիա:Բուլղարիայի հավաքականի ֆուտբոլիստներ Կատեգորիա:Բուլղարացի ֆուտբոլիստներ Կատեգորիա:Անձինք այբբենական կարգով Կատեգորիա:Ապրող անձինք Կատեգորիա:Ֆուտբոլի կիսապաշտպաններ
Սուրբ Թարգմանչաց եկեղեցի (Թեհրան)
Սուրբ Թարգմանչաց, հայ առաքելական եկեղեցի Իրանի մայրաքաղաք Թեհրանում։ Պատկանում է Մեծի Տանն Կիլիկիո կաթողիկոսութհան Թեհրանի թեմին։ Գտնվում է Վահիդիէ պողոտայի վրա, Մադրասէ Արամանէ փողոցում ։
Պատմություն
Եկեղեցին կոչվում է ի պատիվ Մեսրոպ Մաշտոցի աշակերտների («թարգմանիչներ»), ովքեր հայերենի այբուբենի ստեղծումից հետո հայերեն թարգմանեցին Աստվածաշունչը։ 2018 թվականի նոյեմբերին նշվել է եկեղեցու հիմնադրման 50-ամյակը ։
Ճարտարապետություն
Բակում դրված է Մեսրոպ Մաշտոցի կիսանդրին, որի հեղինակն է իրանահայ քանդակագործ Լիլիթ Տերյանը ։
Ծանոթագրութհուններ
թ թ թ
Հաշմանդամություն ունեցող անձանց իրավունքների մասին կոնվենցիայի կամընտիր արձանագրություն
Կամընտիր արձանագրությունը մի իրավական գործիք է, որը կապված է գոյություն ունեցող կոնվենցիայի հետ և կարգավորում է հարցեր, որոնք բավարար չեն կարգավորվում մայր կոնվենցիայի կողմից։ Այն հիմնականում բաց է վավերացման կամ միացման համար միայն այն պետությունների համար, որոնք մայր կոնվենցիայի մասնակից են։ Այն «կամընտիր» է այն իմաստով, որ պետությունները պարտավոր չեն դառնալ արձանագրության անդամ, նույնիսկ եթե նրանք մայր կոնվենցիայի մասնակից են։ Հաշմանդամություն ունեցող անձանց իրավունքների մասին կոնվենցիայի կամընտիր արձանագրությունը ներդնում է երկու ընթացակարգ՝ ամրապնդելու համար կոնվենցայի կիրարկումը, դրանք են՝ անհատական հաղորդման ընթացակարգը և հետաքննության ընթացակարգը ։ Կամընտիր արձանագրությունը ընդունվել է 2006 թվականի դեկտեմբերի 13-ին և ուժի մեջ է մտել մայր կոնվենցիայի հետ միաժամանակ՝ 2008 թվականի մայիսի 3-ին։ 2014 թվականի սեպտեմբերի դրությամբ այն ստորագրվել է 92 և վավերացվել 85 պետության կողմից ։ ՀՀ-ն դեռևս չի վավերացրել Կամընտրի արձանագրությունը, այն միայն կրում է 2007 թ. մարտի 30-ին դրված ՀՀ ստորագրությունը։ Ինչպես նշվում է 2012 թ. ՀՀ կառավարության կողմից ներկայացված սկզբնական համապարփակ զեկույցում, վավերացումը մնում է պետական քաղաքականության օրակարգում և այն կիրականացվի առաջիկա տարիներին՝ պայմանների էական բարելավումից հետո ։
Կամընտիր արձանագրությանը միանալը
Կամընտիր արձանագրությունը գործիք է, որը պետությունն օգտագործում է հաշմանդամություն ունեցող անձանց պաշտպանության առկա մեխանիզմները կատարելագործելու, պաշտպանության առկա մեխանիզմները լրացնելու, խորացնելու պետության պատկերացումը այն քայլերի վերաբերյալ, որ նա պետք է ձեռնարկի հաշմանդամություն ունեցող անձանց իրավունքները պաշտպանելու և դրանց աջակցելու, խտրականություն պարունակող օրենքներում, քաղաքականություններում և գործելաոճում փոփոխություններ խթանելու և մարդու իրավուքնների չափանիշների մասին իրազեկվածության բարձրացման համար։ Կամընտիր արձանագրությունը ստորագրելու, վավերացնելու կամ դրան միանալու ընթացակարգը նույնն է ինչ կոնվենցիայինը։ Սակայն Կամընտիր արձանագրությունը ուժի մեջ է մտնում վավերացման կամ միանալու մասին 10-րդ փաստաթուղթն ի պահ հանձնելու հետո 30-րդ օրը, իսկ կոնվենցիան ուժի մեջ է մտնում 20-րդ փաստաթուղթն ի պահ հանձնելուց հետո 30-րդ օրը։
Անհատական հաղորդման ընթացակարգ
Անհատական հաղորդման ընթացակարգը Կամընտիր արձանագրության մասնակից պետություններում թույլ է տալիս անհատներին և անհատների խմբերին բողոքներ ներկայացնել Հաշմանդամություն ունեցող անձանց իրավունքների հարցերով կոմիտեին, այն մասին, որ պետությունը խախտել է կոնվենցիայով նախատեսված իր պարտավորություններից որևէ մեկը։ Այդ գանգատը հայտնի է որպես «հաղորդում»։ Կոմիտեն հետո քննարկում է գանգատը, ձևակերպում իր տեսակետներն ու առաջարկությունները և ուղարկում է դրանք կոնկրետ պետության։ Այդ տեսակետները և առաջարկությունները հայտնվում են կոմիտեի՝ Գլխավոր ասամբլեային ուղղված հանրային զեկույցում։ Անհատական հաղորդման ընթացակարգերը հիմնականում թղթային կամ գրավոր ընթացակարգեր են։ Այլ կերպ ո՛չ բողոք ներկայացնողը, ո՛չ էլ պետությունը անձամբ հանդես չեն գալիս կոմիտեի առջև. բոլոր առաջարկությունները կատարվում են գրավոր։
Անհատական հաղորդման ընթացակարգը բաղկացած է հետևյալ քայլերից։
Հետաքննության ընթացակարգ
Եթե կոմիտեն ստանում է հավաստի տեղեկատվություն, որ մասնակից պետությունը թույլ է տվել կոնվենցիայի դրույթների կոպիտ կամ պարբերաբար խախտումներ, այն կարող է հրավիրել պետությանը համագործակցելու այդ տեղեկատվության քննարկման հարցում՝ ներկայացնելով իր դիտարկումները։ Մասնակից պետության դիտարկումները և ցանկացած այլ հավաստի տեղեկություն քննարկվելուց հետո կոմիտեն կարող է իր մեկ կամ մի քանի անդամների նշանակել՝ շտապ հետաքննություն վարելու և զեկույց պատրաստելու համար։ Հանձնարարության դեպքում և կոնկրետ պետության համաձայնությամբ՝ հետաքննությունը կարող է ներառել այցելություն խնդրո առարկա երկիր։ Հետաքննության բացահայտումները քննարկելուց հետո կոմիտեն այդ բացահայտումներն իր մեկնաբանություններով հանդերձ փոխանցում է պետությանը, որը վեցամսյա ժամկետում պետք է ներկայացնի իր դիտարկումները կոմիտեին։ Հետաքննությունը գաղտնի է և իրականացվում է տվյալ պետության հետ սերտ համագործակցությամբ։ Վեցամսյա ժամկետի ավարտից հետո, որի ընթացքում պետությունը կարող է ներկայացնել իր դիտարկումները, նրան հրավիրում են մանրամասնորեն ներկայացնելու ուղղությամբ։ Կոմիտեն կարող է պետությունից պահանջել տեղեկատվություն, այնուհետև կոմիտեն Գլխավոր ասամբլեային ուղղված իր զեկույցում հրապարակում է իր բացահայտումների սեղմագիրը։ Տվյալ պետության համաձայնությամբ կոմիտեն կարող է նաև հրապարակել հետաքննության վերաբերյալ նրա ամբողջական զեկույցը։ Կամընտիր արձանագրությունը վավերացրած պետությունը կարող է «շրջանցել» հետաքննության ընթացակարգերը։ Այլ կերպ ասած՝ արձանագրությունը ստորագրելու, վավերացնելու կամ դրան միանալու ժամանակ պետությունը կարող է հայտարարել, որ չի ճանաչում կոմիտեի՝ հետաքննություն իիրականացնելու իրավունքը։ Այնուամենայնիվ, եթե նույնիսկ պետությունը «շրջանցում» է հետաքննության ընթացակարգը, միևնույն է՝ Կամընտիր արձանագրության բոլոր անդամները պարտավոր են ընդունել անհատական հաղորդման ընթացակարգը։ Մարդու իրավունքների միջազգային համաձայնագրերի մեծ մասը նույնպես նախատեսում է կամընտիր հաղորդման ընթացակարգեր։
Ծանոթագրություններ
Կատեգորիա:Հաշմանդամություն Կատեգորիա:Ֆրանսիայի պայմանագրեր Կատեգորիա:Ուկրաինայի պայմանագրեր Կատեգորիա:Ադրբեջանի պայմանագրեր Կատեգորիա:Ավստրիայի պայմանագրեր Կատեգորիա:Բելգիայի պայմանագրեր Կատեգորիա:Գերմանիայի պայմանագրեր
Բաղդադում Հայաստանի դեսպանություն
Բաղդադում Հայաստանի դեսպանությունը Հայաստանի դիվանագիտական ներկայացուցչությունն է Իրաքում։ Դեսպանատունը գտնվում է Բաղդադի միջազգային գոտում (Կանաչ գոտի)։
2018 թվականի նոյեմբերից Իրաքում Հայաստանի դեսպանը Հրաչյա Փոլադյանն է ։
Երկկողմ հարաբերություններ
Հայաստանի և Իրաքի Հանրապետության միջև դիվանագիտական հարաբերությունները հաստատվել են 1992 թվականի փետրվարի 12-ին։ Հայաստանն իր դեսպանությունը Բաղդադում բացել է 2000 թվականին, իսկ Իրաքի դեսպանությունը Երևանում բացվել է 2001 թվականին։
2003 թվականի պատերազմի պատճառով Հայաստանն ու Իրաքը ընդհատել են իրենց դեսպանությունների գործունեությունը։ 2010 թվականին վերաբացվել է Բաղդադում Հայաստանի դեսպանությունը, իսկ 2012 թվականին իր գործունեությունն է սկսել Երևանում Իրաքի դեսպանությունը ։
Ծանոթագրություններ
Կատեգորիա:Հայաստանի դիվանագիտական ներկայացուցչություններ
Սլակ (այլ կիրառումներ)
Սլակ, կարող է վերաբերել՝
Դիվանագիտություն
Դիվանագիտությունը պետության ներկայացուցիչների միջև բանակցություններ վարելու արվեստ և պրակտիկա է։ Այն սովորաբար առնչվում է միջազգային դիվանագիտության հետ, ինչպես նաև մի շարք վիճահարույց խնդիրների շուրջ պրոֆեսիոնալ դիվանագետների միջնորդության միջոցով միջազգային հարաբերությունների վարմանը ։ Միջազգային պայմանագրերը, նախքան ազգային քաղաքական գործիչների կողմից հաստատվելը, անցնում են բանակցությունների փուլով։  Դեյվիդ Սթիվենսոնը հաղորդում է, որ մինչև 1900 թվականը «դիվանագետ» հասկացություն ասելով հասկանում էին նաև դիվանագիտական ծառայություններ, հյուպատոսական ծառայություններ և արտաքին գործերի նախարարության պաշտոնյաներ ։
Դիվանագիտություն, պաշտոնական գործունեության ձև, որը վարում են պետության ղեկավարները, կառավարություններն ու հատուկ մարմինները՝ պետության արտաքին քաղաքականությունը, արտասահմանում նրա իրավունքներն իրականացնելու, շահերը պաշտպանելու նպատակով։ Գրականության մեջ դիվանագիտությունը հաճախ բնութագրվում է որպես գիտություն արտաքին հարաբերությունների մասին։ Համապատասխանում է «դիպլոմատիա» տերմինին։ Դիվանագիտության ընդհանուր ղեկավարը պետության գլուխն է, ներկայացուցչական մարմինն ու կառավարությունը, անմիջական օպերատիվ ղեկավարը՝ արտաքին գործերի հատուկ մարմինը։ Պետության արտաքին քաղաքական ամենօրյա հարցերով զբաղվում են Կոնկրետ հանձնարարություններ կատարելու համար գործուղվում են նաև ժամանակավոր առաքելություններ։ Դիվանագիտական գործունեությունը կարգավորվում է դիվանագիտական իրավունքի միջոցով։ Արտաքին քաղաքականությունն իրականացնելու նպատակով պետությունը դիվանագիտության միջոցով ներգործում է այլ պետությունների, նրանց պաշտոնական ներկայացուցիչների, ազդեցիկ քաղաքական շրջանների ու հասարակության, ինչպես նաև միջազգային դրությաև վրա։ Պետությաև արտաքիև քաղաքակաևության հաջողության գրավականը դիվանագիտության խելացի կազմակերպումն է, քաղաքական իրադրության ճիշտ գնահատումը։ Դիվանագիտական գործունեության ձևերը բազմազան են՝
Հին Պարսկաստան
Չին-պարսկական դիվանագիտական, մշակութային և տնտեսական հարաաբերությունները թվագրվում են մ․թ․ա 500-ական թվականներին։ Պարթևական և Սասանյան կայսրությունները (ներկայիս Իրանի և Կենտրոնական Ասիայի տարածքի մեծ մասը) կապեր էին հաստատել Հաների և Թաների դինաստիայի հետ (ներկայիս Չինաստանի Ժողովրդական Հանրապետության տարածքը)։ Դարեր շարունակ Ասիայի երկու հնագույն քաղաքակրթությունները Մետաքսի ճանապարհի միջոցով կապված էին նաև տնտեսական և մշակութային կապերով։
Հին Հունաստան
Պրոքսենիան (προξενία) կարգավորում էր, երբ քաղաքացին իր հաշվին ընդունում էր օտար դեսպանների պետության կողմից տրվող տիտղոսների դիմաց։ Քաղաքացին կոչվում էր պրոքսենոս։ Տվյալ պետությունը պրոքսենոսի ծառայության համար այլ պետության քաղաքացուն շնորհում էր Պրոքսենիայի հրամանագրեր, որոնք հավասարազոր էին արտոնագրերին և որոշումներին։ Պրոքսենոսը պատվավոր հյուպատոս էր, ով պաշտպանում էր այլ պետության քաղաքացիների շահերը։
Պրոքսենոսն օգտագործում էր իր ազդեցության տակ գտնվող ցանկացած միջոց իր կողմից կամավորության հիմունքներով ներկայացվող քաղաքի հետ կապերը և դաշնակցությունը ամրապնդելու նպատակով։ Օրինակ, Սիմոնը Սպարտայի պրոքսենոսն էր և նախքան Առաջին Պելեպոնեսյան պատերազմը նա պաշտպանում էր երկու պետությունների միջև համագործակցության քաղաքականությունը։ Սիմոնը այնքան նվիրված էր Սպարտային, որ իր տղաներից մեկին կոչեց Լակեդեմոնիուս ։  Մյուս քաղաքի պրոքսենոս լինելը նրան հետ չպահեց պատերազմին իր քաղաքի կողմից մասնակցելուց, քանի որ պրոքսենոսը պետք է լոյալ լինի իր քաղաքի հանդեպ։ Այնուամենայնիվ, պրոքսենոսն ուժերի ներածին չափով անում էր ամեն ինչ կանխելու պատերազմը և վերացնելու վերջինս առաջացնող գործոնները։ Խաղաղության բանակցությունների պարագայում պրոքսենոսի կապերը և բարի կամքը թշնամի քաղաքում  կարող են օգտագործվել ի  շահ հայրենի քաղաքի։
Պրոքսենոսի պաշտոնը շատ հաճախ ժառանգական էր։
Արևելյան Ասիա
Միջազգային հարաբերությունների տեսության հնագույն ռեալիստներից է մ․թ․ա․ 6-րդ դարի ստրատեգ Սուն-Ցզին, ով հեղինակել է Պատերազմի արվեստը աշխատությունը։ Նա ապրում էր այնպիսի ժամանակաշրջանում, երբ մրցակցող պետությունները սկսում էին ավելի քիչ ուշադրություն դարձնել Ժոույի դինաստիայի (մ․թ․ա․ 1050–256 թվականներ ) մոնարխների ավանդական խնամակալությանը և սկսում էին պայքարել իշխանության և նվաճումների համար։ Այնուամենայնիվ, պատերազմող պետություններին դիվանագիտությունն անհրաժեշտ էր դաշնակիցներ ձեռք բերելու, հողեր փոխանակելու և խաղաղության պայմանագրեր կնքելու համար ։
Բայդենգի ճակատամարտի (մ․թ․ա․ 200 թ․ ) և Մայի ճակատամարտի (մ․թ․ա․ 133 թ․ ) միջև ընկած հատվածում Խաների դինաստիան ստիպված էր ամուսնության պայմագիր կնքել և ահռելի քանակությամբ տուրք (մետաքս, հագուստ, սննդամթերք) վճարել հյուսիսային Քսիոնգնուին, որը կոնսոլիդացվել էր Մոդու Շանյուի կողմից։ Այն բանից հետո, երբ Քսիոնգնուն Հանի կայսր Վենին հաղորդեց, որ իրենց վերահսկողության տակ է Մանչժուրիայից Թարիմ Բասիմ ընկած հատվածները, նրանց միջև մ․թ․ա․ 162 թվականին կնքվեց պայմանագիր, ըստ որի Չինական Մեծ Պարիսպից հյուսիս ընկած տարածքները պատկանում են նոմադներին, իսկ հարավային հատվածները՝ Խաների դինաստիային։  Պայմանագիրը թարմացվել է ավելի քան ինը անգամ, բայց Քսիոնգնու ցեղերին հետ չի պահել Խաների թագավորություն արշավելուց։ Իրավիճակը շարունակվեց մինչև Հաների Վու կայսեր (մ․թ․ա․ 141–87 թթ․) արշավանքները, որը կազմաքանդեց Քսիոնգնուի միասնականությունը և գրավեց արևմտյան շրջանները, նրա օրոք մ․թ․ա 104 թվականին Հաների բանակը հասավ Կենտրոնական Ասիայում գտնվող Ֆերգանա՝ պատերազմելու Յուեչիների դեմ, որոնք գրավել էին հելլենիստական հունական հատվածները։
Չինական Թաների դինաստիայի (618–907 թվականներ) օրոք կորեացիները և ճապոնացիները Չինաստանի մայրաքաղաքն ընդունում էին որպես քաղաքակրթության հանգույց։ Ճապոնացիները հաճախ դեսպաններ էին ուղարկում Չինաստան այս ժամանակահատվածում, չնայած այս միտումը մարեց 894 թվականին, երբ Թաների դինաստիան կործանման եզրին էր։ 755 - 763  թվականներին Ան Շիի կործանարար ապստամբությունից հետո, Թաների դինաստիան այլևս անկարող էր վերանվաճել Կենտրոնական Ասիան և Թարիմ Բասինը։ Տիբեթական կայսրության հետ մի քանի կոնֆլիկտներից հետո Թաների դինաստիան հրադադար և խաղաղության պայմանագիր կնքեց նրանց հետ 841 թվականին։ 11-րդ դարում Սուների դինաստիայի օրոք (960–1279 թվականներ) գործում էին այնպիսի հնարամիտ դեսպաններ, ինչպիսիք էին Շեն Կուոն և Սու Սինը, ովքեր դիվանագիտական հաջողություններ գրանցեցին հյուսիսում գտնվող Լիաոների դինաստիայի հետ հարաբերություններում։ Դիվանագետները ապահովում էին Սուների կայսրության սահմանները քարտեզագրության մասին իրենց գիտելիքների և հին արխիվները խեղաթյուրելու միջոցով։ Վիետնամի հետ 1075-1077 թվականներին պատերազմական գործողություններից հետո, Սուների և Լի դինաստիան 1082 թվականին խաղաղության պայմանագիր կնքեցին՝ փոխանակելու պատերազմում գրավված տարածքները։
Դեռևս մինչև Թաների և Սուների դինաստիան չինացիները պատվիրակներ էին ուղարկում Կենտրոնական Ասիա, Հնդկաստան, Պարսկաստան։ Չինական դիվանագիտության մյուս կարևոր իրադարձություններից է 13-րդ դարում Ժոու Դագուանի դիվանագիտական առաքելությունը Կամբոջա։ Դիվանագիտությունը կարևորագույն դեր էր խաղում և անրաժեշտություն էր չինական հայտնագործություննեի փուլում։ Չինացիները պատվիրակներ էին ուղարկում նաև Հնդկական օվկիանոսի ավազան,  Հնդկաստան, Պարսկաստան, Արաբական խալիֆայություն, Արևելյան Աֆրիկա, Եգիպտոս։ Սուների դինաստիայի օրոք չինացիները սկսեցին ակտիվանալ ծովում՝ ունենալով ծովային տեխնոլոգիաներ, մասնավոր նավերի սեփականատերեր և առափնյա շրջաններում տնտեսական ներդրողներ։
Մոնղոլական կայսրության օրոք (1206–1294 թվականներ) ստեղծեցին ներկայումս պայցզա կոչվող դիվանագիտական անձնագրի համանմանությամբ իր։ Դրանք լինում էին երեք տեսակի (ոսկե, արծաթե, պղնձե)՝ կախված պատվիրակի կարևորության աստիճանից։ Պայցզա կրող պատվիրակը առանց որևէ դժվարության կարող էր կայսրության տարածքում պահանջել սնունդ, տրանսպորտ, կեցության վայր։
17-րդ դարից սկսած չինական Քիների դինաստիան կնքեց մի շարք պայմանագրեր Ցարական Ռուսաստանի հետ, մասնավորապես Ներչինսկի պայմանագիրը 1689 թվականին, Այգունի պայմանագիրը և Պեկինի կոնվենցիան 19-րդ դարում։
Եվրոպայի հզորությունը և դիվանագիտության եվրոպական մոդելը 18-19-րդ դարերում տարածվեցին ողջ աշխարհում, իսկ ասիական պետությունները սկսեցին որդեգրել եվրոպական դիվանագիտական համակարգերը։
Հին Հնդկաստան
Հին Հնդկաստանն ուներ դիվանագիտության երկարատև ավանդույթներ։ Պետականության և դիվանագիտության վերաբերյալ հնագույն տրակտատ համարվող Արտհաշաստրան վերագրվում է Կաուտիլիային, ով Մաուրյաների դինաստիայի հիմնադիր Չանդրագուպտա Մաուրյայի խորհրդականն էր։ Այն ցույց է տալիս, թե ինչպես է հնարամիտ թագավորը դաշինքներ կնքում և փորձում շախ և մատ անել իր թշնամիներին։ Այս տրակտատը պարունակում է նաև խորհուրդներ պատվիրակների համար, օրինակ «նա պետք է քնի մենակ»։ Թագավորի համար բարձրագույն առաքինությունն այն է, որ իր թագավորությունը բարգավաճի ։
Օսմանյան Կայսրություն
Օսմանյան կայսրության (Իտալիայում առավել հայտնի որպես Բարձր Դուռ ) հետ հարաբերությունները հատկապես կարևոր էին Իտալական պետությունների համար ։ Ջենովայի Հանրապետության և Վենետիկի համար ծովի դերը հետզհետե նվազում էր, փոխարենը ավելի ու ավելի էր կարևորվում Օսմանյան Կայսրության հետ բարիդրացիական հարաբերությունների պահպանումը ։ Իտալական և Օսմանյան կայսրություններում ծնված առևտրականների, դիվանագետների, և հոգևորականներին շփումները նպաստեցին դիվանագիտության և հանրային քաղաքականության նոր ձևերի առաջացմանը։ Սկզբնական շրջանում դիվանագետի հիմնական գործառույթը բանակցություններ վարելն էր, սակայն աստիճանաբար նա վերածվեց մի անհատի, որը ներկայացնում է պետությունը քաղաքական հարաբերությունների բոլոր ասպեկտներում։ Ակնհայտ էր, որ բոլոր պետությունների ղեկավարները պետք է զարգացնեին իրենց դիվանագիտական հմտությունները շնորհիվ այն բանի, որ Օսմանյան Կայսրությունում ձևավորվել էր հզոր քաղաքական միջավայր ։ Կարելի է եզրակացնել, որ վաղ շրջաններում դիվանագիտությունը գլխավորապես առնչվում էր Օսմանյան մշակույթի հետ կոմֆորմիզմի հասնելուն։
Բյուզանդական կայսրություն
Բյուզանդիայի «Բարբարյանների բյուրոն» առաջին արտասահմանյան հետախուզական կազմակերպությունն էր, որը ամենատարբեր աղբյուրներից ինֆորմացիա էր հավաքում կայսրության թշնամիների մասին ։ Վերջինիս հիմնական գործառույթն էր ապահովել, որ պատվիրակները ստանան համապատասխան խնամք և պետական աջակցություն, սակայն այն ուներ նաև անվտանգության ապահովման գործառույթ։ Ռազմավարության մեջ կարելի է գտնել խորհուրդներ օտարերկրյա դեսպանությունների վերաբերյալ․ «Մեզ մոտ ուղարկված պատվիրակները պետք է ընդունվեն ըստ արժանվույն։ Նրանց սպասարկող անձնակազմը պետք է անընդհատ վերահսկողության տակ լինեն, որպեսզի չկարողանան մեր մարդկանցից ինֆորմացիա կորզել» ։
Միջնադարյան և վաղ ժամանակակից Եվրոպա
Եվրոպայում դիվանագիտությունը ծնունդ է առել Իտալիայում վերածննդի շրջանում, երբ 13-րդ դարում բացվեցին առաջին դեսպանությունները ։ Միլանը առաջատար դիրք էր զբաղեցնում, հատկապես Ֆրանչեսկո Սֆորցայի օրոք, ով մշտական դեսպանություններ էր բացում Հյուսիսային Իտալիայի քաղաք-պետություններում։ 14-րդ դարից ի վեր Տոսկանան և Վենետիկը նույնպես դարձան դիվանագիտության ծաղկող կենտրոններ։ Հենց Իտալիայում են ձևավորվել ժամանակակից դիվանագիտության շատ ավանդույթներ, ինչպես օրինակ դեսպանի կողմից հավատարմագրերի ներկայացումը պետության ղեկավարին։